לוואר ברטון

לוואר ברטון (שמו המלא באנגלית: Levardis Robert Martyn Burton, Jr.; נולד ב-16 בפברואר 1957) הוא שחקן, מגיש, במאי, מפיק, וסופר אמריקאי.

פריצת הדרך של ברטון הייתה כאשר גילם את דמותו של קונטה קינטה הצעיר, במיני-סדרה זוכת הפרסים של רשת ABC "שורשים", המבוססת על רומן מאת אלכס היילי. כמו כן הוא ידוע בשל גילום דמותו של לוטננט-קומנדר ג'ורדי לה פורג' בסדרה "מסע בין כוכבים", וכן כמגיש תוכנית הילדים "Reading Rainbow" ברשת PBS.

שנותיו הראשונות
ברטון נולד לזוג הורים אמריקאים במרכז הרפואי של צבא ארצות הברית שבלנדשטול, גרמניה המערבית. אמו, אירמה ז'אן לבית כריסטיאן, הייתה עובדת סוציאלית, מנהלת ומחנכת. אביו, לווארדיס רוברט מרטין ברטון, היה צלם עבור חיל הקשר של צבא ארצות הברית, אשר באותו הזמן הוצב בלנדשטול. ברטון ושתי אחיותיו גודלו על ידי אמם, בסקרמנטו, קליפורניה. ברטון גדל כקתולי, ובגיל 13 נכנס לסמינר לכמרים, בגולט, קליפורניה, על מנת להפוך לכומר. הוא למד בתיכון "אחים נוצרים" וסיים לימודיו בשנת 1974. הוא בוגר של בית הספר לתיאטרון של אוניברסיטת דרום קליפורניה.

"שורשים"
לוואר ברטון עלה לגדולה בשנת 1977, כאשר שיחק את דמותו של "קונטה קינטה" בסדרת הדרמה עטורת הפרסים של ABC - "שורשים". האודישן של ברטון לתפקיד של קינטה היה הראשון שלו בקריירה המקצועית שלו. כתוצאה מהביצועים שלו, הוא היה מועמד לפרס אמי לשחקן הטוב ביותר בסדרת דרמה. ברטון חזר לגלם את התפקיד של קונטה קינטה בשנת 1988, בסרט הטלוויזיה "Roots: The Gift". כשנשאל לגבי ההשפעות החברתיות של "שורשים", בריטון מצוטט כאומר: "זה הרחיב את התודעה של אנשים. שחורים ולבנים התחילו לראות אחד את שני כבני אדם, לא כסטריאוטיפים. ואם אתה זורק אבן לתוך האגם, אתה הולך לקבל אדוות. אני חושב שהדבר היחיד שקבוע הוא שינוי, והוא תמיד איטי. בכל דבר שקורה בן-לילה חסר משהו יסודי. שורשים הם חלק משינוי מגמה, שעדיין מתרחש".

קריירה מוקדמת
ברטון שחק תפקיד של מבקר ב-"Fantasy Island", השתתף ב-"Battle of the Network Stars", התארח אצל "החבובות" בתוכנית מיוחדת לקראת צאתו לאקרנים של סרט הקולנוע "החבובות - הסרט", והיה אורח קבוע במספר שעשועוני-טלוויזיה. בשנת 1985 הוא הופיע בוידאו קליפ של השיר "Word Up!", שבוצע על ידי להקת הפאנק/R&B Cameo.

ברטון קיבל הזמנה להנחות את "Rebop", סדרת טלוויזיה רב-תרבותית המיועדת לאנשים בגילים צעירים 9–15, בהפקת PBS.

Reading Rainbow
ברטון היה מנחה ומפיק של תוכנית הילדים "Reading Rainbow" של רשת PBS החל משנת 1983. הסדרה רצה במשך 23 עונות, מה שהופך אותה לאחת מהתוכניות הוותיקות ביותר לילדים ברשת שידור. יתר על כן, הסדרה זכתה במספר רב של פרסים במהלך שנות שידוריה הרבות, כולל פרס פיבודי ו-26 פרסי אמי, עשרה מהם בקטגוריה "תוכנית הילדים הטובה ביותר".

ברטון עצמו זכה ב-12 פרסי אמי כמנחה וכמפיק התוכנית. לאחר שהתוכנית ירדה מהאוויר בשנת 2006, ברטון ושותפו לעסקים, מארק וולף, רכשו את הזכויות העולמיות למותג, ויצרו את RRKIDZ, חברת מדיה חדשה לילדים. בשנת 2012, התוכנית "Reading Rainbow" עובדה ליישום אייפד, וזכתה להצלחה מיידית, והפכה ליישום החינוכי מס' 1 בתוך 36 שעות. ב-RRKIDZ, ברטון שימש כאחד המייסדים, על מנת להבטיח שהפרויקטים המופקים תחת המותג יעמדו בציפיות הגבוהות ובאמון שיש למותג "Reading Rainbow".

"מסע בין כוכבים: הדור הבא"
בשנת 1986, ג'ין רודנברי פנה אל ברטון, והציע לו לגלם את דמותו של לוטננט ג'ורדי לה פורג' בסדרת הטלוויזיה "מסע בין כוכבים: הדור הבא". ג'ורדי הוא עיוור, אולם מתאפשר לו לראות באמצעות שימוש במכשיר תותב הנקרא "וייזור", המורכב מעל עייניו. לה פורג' הוא ההגאי של האנטרפרייז-D, והחל מהעונה השנייה של התוכנית - המהנדס הראשי שלה. באותו הזמן, ברטון היה שחקן מוכר הרבה יותר בארצות הברית מאשר פטריק סטיוארט, בשל הפרסום לו זכה בעקבות הופעותיו ב"שורשים" וב-"Reading Rainbow". סוכנות הידיעות AP דיווחה כי תפקידו של ברטון היה למעשה "ספוק החדש".

ברטון שב לגלם את דמותו של ג'ורדי לה פורג' גם בארבעת סרטי הקולנוע העלילתיים, המבוססים על סדרת הטלוויזיה "מסע בין כוכבים: הדור הבא", החל מ-"מסע בין כוכבים: דורות" (1994), ועד לכ-"מסע בין כוכבים: נמסיס" (2002). ברטון ביים פרק מעונה 2 של "מסע בין כוכבים: וויאג'ר" בשם "Dreadnought". כמו כן, ברטון ביים והופיע בפרק מעונה 5 של "מסע בין כוכבים: וויאג'ר" בשם "Timeless", וביים מספר פרקים של "מסע בין כוכבים: חלל עמוק 9" ושל "מסע בין כוכבים: אנטרפרייז".

הופעות אחרות
שמאל|ממוזער|ברטון, יחד עם הפעילה החברתית טיפר גור, אשת סגן נשיא ארצות הברית לשעבר אל גור.
שמאל|ממוזער|ברטון במכללת מדינת פנסילבניה; ה-29 בינואר 2007.
בטלוויזיה, ברטון סייע להמחיז את הימים האחרונים של כת ההתאבדות של ג'ים ג'ונס בגיאנה, חייו ותקופתו של ג'סי אוונס, ואת חייו של בוקר טי. וושינגטון בן ה-9. הוא גילם את מרטין לותר קינג בשנת 2001 בסרט "עלי". הוא גם גילם את דמותו של רון לה-פלור, מהדטרויט טייגרס, בסרט הטלוויזיה "One in a Million, The Ron LeFlore Story".

בשנת 1987, ברטון שחק את דמותו של דייב רובינסון, עיתונאי וכתב ספורט, בעונה השלישית של "רצח במשיכת קולמוס", פרק 16: "Death Takes a Dive", בכיכובה של אנג'לה לאנסברי כג'סיקה פלטשר.

כמו כן, ברטון העניק את קולו למספר פרויקטים באנימציה, לרבות דמותו של קוואמי ב-"קפטן פלאנט" (שנים 1990–1993) וב-"ההרפתקאות החדשות של קפטן פלאנט" (שנים 1993–1996), "איש משפחה", "באטמן: איש העטלף" ו-"Gargoyles".

ברטון הופיע מספר פעמים ככוכב אורח בשעשועון הטלוויזיה "הפירמידה" (בארץ שעשועון זה נקרא "שחק אותה") בהנחיית דיק קלארק, משנת 1982 ועד שנת 1988. ביחד עם ויל ויטון, רוברט פיקארדו, דניס קרוסבי, רוקסן דוסון, ג'ון דה לנסי, ויליאם שאטנר וארמין שימרמן, ברטון השתתף בתוכנית המיוחדת למסע בין כוכבים של "החוליה החלשה". ברטון עלה לשלב הגמר, בו הוא הביס את יריבו האחרון פיקארדו, וזכה בתואר "החוליה החזקה ביותר" וב-167,500 $ לצדקה שלו, סכום שיא לתוכנית באותו הזמן, וסכום הזכייה הגבוה ביותר בכל מהדורות הסלבריטאים של התוכנית.

לברטון היו מספר הופעות אורח בסדרות סיטקום, דוגמת "בקר".

ברטון הפיק והינחה סרט תיעודי בשם "The Science of Peace", אשר העבודה עליו החלה בשנת 2007. הסרט חוקר את המדע והטכנולוגיה אשר נועדו לאפשר שלום בעולם, המכונה לעיתים "מדעי שלום". הסרט בוחן כמה מהמושגים של תודעה משותפת, לאחר שמומן בחלקו על ידי המכון למדעים נואטיים.

הוא הופיע בפרק ה-1 באפריל של "Smosh", מתחזה להשתלט על הערוץ ומבצע עריכות שונות בסרטוני וידאו פופולריים של Smosh.

הוא מופיע מדי פעם בתוכנית הפודקאסט "This Week in Tech", שבה הוא הכריז על עצמו "חנון"; עוד הוא השתתף בתערוכה הבינלאומית של אלקטרוניקה לצרכנים 2010.

בשנת 2010, הוא הופיע בתוכנית "Tim and Eric Awesome Show, Great Job!", כרוח רפאים של עצמו, בפרק "Greene Machine".

בחודש פברואר 2011, ברטון הופיע בתפקיד עצמו ב-"קומיוניטי" של NBC, בפרק "Intermediate Documentary Filmmaking"; בשבוע שלאחר מכן הופיע בסדרה "המפץ הגדול" של CBS, בפרק "The Toast Derivation", כמו גם בחודש נובמבר 2012, בפרק "The Habitation Configuration".

בימוי
במהלך שנות ה-90 והעשור הראשון של המאה ה-21 ברטון ביים פרקים עבור כל אחת מסדרות מסע בין כוכבים השונות שהיו באותו הזמן בהפקה. הוא ביים יותר פרקי מסע בין כוכבים מאשר כל שחקן-לשעבר אחר של הסדרה.

ברטון הוא חבר בדירקטוריון של גילדת הבמאים של אמריקה.

ברטון ביים פרקים של "מכושפות", "ג'אג", ו-"Soul Food: The Series", את המיני-סדרה "Miracle's Boys" ואת הסרט התיעודי "The Tiger Woods Story".

עבודת הבימוי הראשונה שלו לקולנוע הייתה בשנת 2003, עם הסרט "Blizzard", ועל כך זה בפרס "Best of Fest" מפסטיבל סרטי הילדים הבינלאומיים בשיקגו, ומועמדות לפרס ג'יני עבור עבודתו על שיר הנושא, "Center of My Heart".

בשנת 1999 הוא ביים את סרט הטלוויזיה "Smart House" בהפקת ערוץ דיסני, בו כיכבו קייטי סגל, קווין קילנר וג'סיקה סטין.

הפרויקט האחרון שלו כבמאי, "Reach for Me", שבו גם שיחק תפקיד משנה, שוחרר לבתי הקולנוע במרץ 2008. הסרט הופק על ידי המפיק הוותיק מארק וולף, אשר חבר לברטון רשמית בשנת 2010, ויחד הקימו את "Burton/Wolfe Entertainment". על פי ברטון, BWE תפיק סרטי קולנוע, טלוויזיה, תכנים לאינטרנט ועוד. "אנחנו מחפשים לספר סיפורים. בכל מקום שיש מסך - BWE יהיו שם. זו התוכנית שלנו".

חיים אישיים
ברטון התחתן עם המאפרת סטפני קוזארט בשנת 1992, ובשנת 1994 נולדה להם בת. ברטון, אשתו ובתם מתגוררים כיום בשברמן-אוקס, קליפורניה בנוסף יש לו בן ממערכת יחסים קודמת משנת 1980. על פי בדיקת DNA, ברטון קשור לעם האוסה שבניגריה.

פילמוגרפיה
קולנוע
שנהשם הסרטהתפקידהערות 1976 Almos' a Man דייב שם חלופי: Richard Wright's Almos' a Man1977שורשים קונטה קינטה 4 פרקיםLooking for Mr. Goodbarקאפ ג'קסוןBilly: Portrait of a Street Kidבילי פיפלסילד רחוב (גטו)1978One in a Million: The Ron LeFlore Storyרון לה-פלורThe Man of PassionBatteredאנדרו סינקלייר1979Dummyדונלד לאנג1980Guyana Tragedy: The Story of Jim Jonesריצ'רד ג'פרסוןThe Hunterטומי פרייס1981The Acorn PeopleרודניGrambling's White Tigerצ'ארלס "טנק" סמית'1983Emergency Roomריי וולדן1984The Jesse Owens Storyפרופ' פרסטוןבוקרדייוויססרט טלוויזיה1985And the Children Shall Leadגלן סקוטשם חלופי: PBS Wonderworks: And The Children Shall LeadThe Midnight Hourויני דייוויסשם חלופי: In The Midnight Hour1986The Supernaturalsטור' מייקל אוסגודLibertyרוברט ג'ונסון1987A Special Friendshipבן סאמר1988Roots: The Giftקונטה קינטהשם חלופי: A Roots Christmas: Kunta Kinte's Gift1993Firestorm: 72 Hours In Oaklandצ'יף כיבוי אש אלן ג'יי. מת'רסשם חלופי: Firestorm: A Catastrophe In Oakland1994Parallel Livesד"ר פרנקלין קרטרמסע בין כוכבים: דורותלוטננט-קומנדר ג'ורדי לה פורג'1996Yesterday's Targetווינסטרוםמסע בין כוכבים: המפגשלוטננט-קומנדר ג'ורדי לה פורג'1998מסע בין כוכבים: המרדלוטננט-קומנדר ג'ורדי לה פורג'1999החבר שלנו, מרטין מרטין, גיל 26 (קול)2000Dancing in Septemberבתפקיד עצמו2001Aliמרטין לותר קינג2002מסע בין כוכבים: נמסיסלוטננט-קומנדר ג'ורדי לה פורג'2003Blizzardאלף שומר הלילהגם במאי2008תגיע בשבילינתנאל2009חטיפה לאור יוםמייק טימברוקסרט טלוויזיה של Lifetimeסופרמן/באטמן: אויבי הציבורג'פרסון פירס / ברק שחור (קול)2011And They're Offבתפקיד עצמו2012Rise of the Zombiesד"ר דן הלפרןסרט טלוויזיה

טלוויזיה
שמאל|ממוזער|ברטון, עם ברנט ספיינר וויליאם שאטנר; יולי 2010.
שנהשם התוכנית/הסדרההתפקידהערות1976-79Rebopמנחה1977שורשיםקונטה קינטהמיני-סדרה לטלוויזיה1982Trapper John, M.D.לות'ר פיקוקפרק אחד, "A Piece of the Action"1983Fantasy Islandאדוארד רוס, ג'וניורפרק אחד, "Edward/The Extraordinary Miss Jones"1983–2006Reading Rainbowמנחה155 פרקים1984ספינת האהבהדרנלפרק אחד, "Love is Blind"1987Murder, She Wroteדייב רובינסון, עיתונאיפרק אחד, "Death Take a Dive"Houston Knightsג'ייסון אוונספרק אחד, "Bad Girl"1987-94מסע בין כוכבים: הדור הבאג'ורדי לה פורג'178 פרקים1990-96קפטן פלאנטקוואמי (קול)113 פרקים1993באטמן: איש העטלףקולפרק אחד, "The Worry Men"1995קריסטידניאל סקוט7 פרקיםמשחקים קטלנייםמר מטקלףפרק אחד, "The Boss"Happily Ever After: Fairy Tales for Every Childקולפרק אחד, "The Frog Prince"1996Gargoylesאנאסטיפרק אחד, "Mark of the Panther"1997פינקי והמוחמוריפרק אחד, "The Real Life"1998מסע בין כוכבים: וויאג'רקפטן ג'ורדי לה פורג'פרק אחד, "Timeless"השכונה של מר רוג'רסבתפקיד עצמופרק אחד, "Giving and Receiving"2000בקרמר הלרפרק אחד, "Beckerethics"2003Boomtownמרווין לוידפרק אחד, "The Hole-in-the-Wall Gang"2005איש משפחהורן (קול), מאוחר יותר גם בתפקיד עצמו (קול)2 פרקים, "Petarded" & "Not All Dogs Go to Heaven"2009חטיפה לאור יוםמייק טימברוקסרט לפי סיפור אמיתיThe Super Hero Squad Showוור משין (קול)פרק אחד, "Tales of Suspense"2010Tim and Eric Awesome Show, Great Job!רוח הרפאים של לוואר ברטוןפרק אחד, "Greene Machine"The Jensen Projectקנדריק ג'יימססרט טלוויזיה (הופק בשיתוף עם פרוקטר אנד גמבל/וולמארט)2011קומיוניטיבתפקיד עצמופרק אחד, "Intermediate Documentary Filmmaking"המפץ הגדולבתפקיד עצמו2 פרקים, "The Toast Derivation"2012Face Offבתפקיד עצמופרק אחד, "Alien Interpreters"2012המפץ הגדולבתפקיד עצמופרק אחד, "The Habitation Configuration"2015-2012תפיסהפול היילי30 פרקים2012-הווהTransformers: Rescue Botsדוק גרין (דיבוב)26 פרקים2013הרפתקאות פין וג'ייקבאבל (דיבוב)עונה 5;פרק 172014מטבחי הגיהנוםבתפקיד עצמועונה 13; פרק 142016Rootsאפרייםעונה 1; פרק 12016מיילס מהמחרד"ר קונסליום (דיבוב)עונה 2; פרק 82017OK K.O.! Let's Be Heroesקוואמה (דיבוב)עונה 1; פרק 332018מקרובבתפקיד עצמו - מספר (דיבוב)עונה 1; פרק 92019NCIS: ניו אורלינסרופוס נרופרק: "X"Weird Cityד"ר נגריפרק: "The One"2021העוקץ: החזרהמר בלאנץ'פרק: "The Bucket Job"ננסי דרובארקלידיבוב; פרק: "The Celestial Visitor"2022תום סוויפטברקליתפקיד ראשי; 9 פרקים2023תקופת מבחןמרווין סולימאן2 פרקים

במאי
שנהשם הסרט/סדרההערות1987–1994מסע בין כוכבים: הדור הבא2 פרקים1993–1999מסע בין כוכבים: חלל עמוק 910 פרקים1995–2001מסע בין כוכבים: וויאג'ר8 פרקים1998The Tiger Woods Storyשם חלופי: Son, Hero, and Champion1998–2006מכושפות3 פרקים1999Smart House2000–2004Soul Food2 פרקים2001–2005מסע בין כוכבים: אנטרפרייז9 פרקים2003Blizzardג'אג פרק אחד2005Miracle's Boys פרק אחד2006Las Vegas פרק אחד2008תגיע בשבילי

מועמדויות וזכיות בפרסים
שנה/שניםפרסקטגוריהסרט/תוכניתהערותתוצאה 1977 פרס אמי שחקן מצטיין בתפקיד ראשי בהופעה יחידה בסדרת דרמה או קומדיה שורשים חלק 1, כשחקן (קונטה קינטה)  1985, 1986, 1987, 1988, 1989, 1990, 1991, 1992, 1993, 1994, 1995, 1996, 1997, 1998, 1999, 2003, 2005, 2006, 2007 פרס אמי הופעה יוצאת מן הכלל בסדרת ילדים Reading Rainbow כשחקן  1990 כוכב בשדרת הכוכבים של הוליווד הישגים בטלוויזיה הכוכב נמצא בשדרת הוליווד 7030  1990, 1993, 1996, 1997, 1998, 2001, 2002, 2003, 2005, 2007 פרס אמי סדרת ילדים מצטיינת Reading Rainbow כמפיק בפועל  1991, 1992, 1994, 1995, 1999 פרס אמי סדרת ילדים מצטיינת Reading Rainbow כמפיק בפועל  1992 פרס פיבודי הישגים בטלוויזיה Reading Rainbow כמפיק בפועל של הפרק "The Wall"  1993 הישג Jeremy Nicholson Negro אומץ לב והצטיינות במדע בדיוני בטלוויזיה  1994, 1996, 1999, 2002, 2003 פרס Image הופעה יוצאת מן הכלל בסדרה/תוכנית מיוחדת לילדים/נוער Reading Rainbow הן כשחקן והן כמפיק בפועל  1998, 2001, 2005 פרס Image הופעה יוצאת מן הכלל בסדרה/תוכנית מיוחדת לילדים/נוער Reading Rainbow הן כשחקן והן כמפיק  2000 פרס גראמי אלבום הדיבור הטוב ביותר האוטוביוגרפיה של מרטין לותר קינג  2001, 2002 פרס אמי הופעה יוצאת מן הכלל בסדרת ילדים Reading Rainbow כשחקן  2003 פרס איגוד מבקרי הטלוויזיה הישג יוצא דופן בתוכנית לילדים Reading Rainbow כמפיק בפועל  2004 פרס ג'יני ההישג הטוב ביותר למוזיקה בשיר מקורי Blizzard כמלחין-שותף של "Center of My Heart"  2004 פסטיבל בינלאומי לסרטי ילדים, שיקגו Best of Fest Blizzard כבמאי  2006 פרס Black Reel במאי הטלוויזיה הטוב ביותר Miracle's Boys 

ספרים
 Aftermath, 1997, 

לקריאה נוספת
 Nishikawa, Kinohi. "LeVar Burton." The Greenwood Encyclopedia of African American Literature. Ed. Hans Ostrom and J. David Macey, Jr. 5 vols. Westport, CT: Greenwood Press, 2005. 219.

קישורים חיצוניים



 איריס מזור, לוואר ברטון בישראל, באתר סטארבייס972, 5 ביוני 2015

הערות שוליים

קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:זוכי פרס אמי לבידור בשעות היום: הופעה בתוכנית ילדים
קטגוריה:קליפורניה: שחקנים
קטגוריה:אמריקאים שנולדו ב-1957